ZOTAC

ZOTAC Technology Limited on Hongkongis asutatud ettevõte, mis toodab arvuteid ja nende lisaseadmeid. Ettevõtte tooteportfelli kuuluvad graafikakaardid, miniarvutid, pooljuhtkettad, emaplaadid ja muud arvutitarvikud. ZOTAC-i tooted valmivad firma emaettevõtte PC Partner tehastes Dongguani linnas Hiinas.Manufacturing. PC Partner. Vaadatud 26. veebruaril 2024.

 Ajalugu 
 Graafikakaartide tootmise algus 
pisi|vasakul|Fotol olev GeForce GTX 280 on üks ZOTAC-i varasemaid graafikakaarte

ZOTAC-i asutas firma emaettevõte PC Partner 20. juulil 2005, kuigi brändi hakati kasutama alles 2006. aastal. Firma nimi on lühend, mis tuletati ingliskeelsetest sõnadest zone ja tactThe Original Mini PC (a brief history). ZOTAC. Vaadatud 26. veebruaril 2024.. ZOTAC-i esimene toode oli 2007. aastal turule toodud GeForce 7300GT graafikakaart. Aja jooksul on ettevõte toodete valikut laiendanud, kuid graafikakaardid on jätkuvalt üks ZOTAC-i peamisi tootegruppe.

Esialgu tegeleski ZOTAC riistvara tootmisega, keskendudes just graafikakaartidele. Firma väitel oli ZOTAC esimene graafikakaartide tootja, mille tooted on alates 2008. aastast tulnud juba tehasest ülekiirendusega (overclock).

 Miniarvutite turule toomine 
pisi|vasakul|ZOTAC-i ZBOX seeria miniarvutite valik on lai

2008. aastal valmis MAG ND01 – esimene paljudest ettevõtte miniarvutitest. 2014. aastal tõi ZOTAC turule oma esimese passiivse jahutusega ZBOX C-seeria miniarvuti, mille jahutussüsteemis puudusid liikuvad osad. Samal aastal tuli firma välja esimese arvutimänguritele ja võimsamat graafilist nõudlust vajavatele tarbijatele suunatud ZBOX E-seeria miniarvutigaCutress, Ian. (10. märts 2014). ZOTAC Goes For Iris Pro in Their New ZBOX E-Series Gaming Mini-PCs. AnandTech. Vaadatud 28. veebruaril 2024.. Hilisematel ZBOX E-seeria eksemplaridel on kas eraldiseisev sülearvuti või siis standardmõõdus vahetatav graafikakaartHagedoorn, Hilbert. (16. august 2023). ZOTAC Unveils Updated ZBOX E-Series and C-Series Mini PC Lineup. guru3d. Vaadatud 28. veebruaril 2024..

Väiksem kõrvalepõige oli 2015. aastal konstrueeritud NEN nime kandnud Steam Machine mängukonsoolLinder, Brad. (3. november 2015). Zotac NEN Steam Machine has Skylake CPU, NVIDIA graphics. Liliputing. Vaadatud 26. veebruaril 2024.. Kuigi olemuslikult oli ikkagi tegu kompaktse arvutiga, mille operatsioonisüsteem oli Valve'i Linuxil põhinev SteamOSCrossley, Rob, & Espineli, Matt. (16. oktoober 2015). Steam Machines: First impressions, The Specs, Prices, and Release Dates. GameSpot. Vaadatud 28. veebruaril 2024.. Ettevõtmine ei osutunud eriti edukaks ühelegi Steam Machine'i tootjaleOrland, Kyle. (2. juuni 2016). Seven months later, Valve’s Steam Machines look dead in the water. Ars Technica. Vaadatud 28. veebruaril 2024. ja ZOTAC-i konsoolid kadusid peagi müügiltWilde, Tyler. (2. aprill 2018). What happened to Steam Machines?. PC Gamer. Vaadatud 28. veebruaril 2024..

 Muude tegevussuundade areng 
pisi|vasakul|Zotac ION D mini-ITX emaplaat ühendas Intel Atom N330 protsessori ja GeForce 9400M graafika

Lisaks graafikakaartidele ja miniarvutitele toodab ZOTAC emaplaate, mille üks varaseim mudel on 2008. aastal turule tulnud AMD Socket AM2+ ühilduvaid protsessoreid kasutav GF8300Key, Gary. (13. august 2008). 790GX BIOS' and Zotac GF8300 lab notes. AnandTech. Vaadatud 18. märtsil 2024.. Uuendusliku tootjana hakkas ZOTAC 2009. aastal esimesena pakkuma Nvidia Ion platvormi kasutavaid mini-ITX emaplaate, millel oli Intel Atom seeria protsessor ja GeForce 9300 või hilisem graafikaprotsessorShimpi, Anand Lal. (12. mai 2009). Zotac's Ion: The World's First mini-ITX Ion Board. AnandTech. Vaadatud 18. märtsil 2024.. Ion platvormi kasutava GeForce graafikaga emaplaadi üllitamise tingis ZOTAC-i ja Nvidia partnerlus – ZOTAC toodab ainult Nvidia graafikakaarteMartin, Alan. (20. september 2022). Nvidia has lost this big GPU manufacturing partner. Tom's Guide. Vaadatud 18. märtsil 2024..

2015. aastal avalikustas ettevõte esimesed ZOTAC-i pooljuhtkettad, millele lisaindusid 2016. aastal PCIe siiniga mudelidShilov, Anton. (6. jaanuar 2016). ZOTAC to Expand Lineup of SSDs with PCIe Offerings. AnandTech. Vaadatud 18. märtsil 2024.. Lisaks tõi firma 2017. aastal turule Thunderbolt 3 liidest kasutavad AMP BOX ja AMP BOX Mini graafikakaardi dokid sülearvutite jaoks, millest teisena nimetatu oli turustamise ajal kõige kompaktsem väline graafikakaardi dokkHagedoorn, Hilbert. (21. detsember 2017). Zotac Launches Amp Box and Amp Box Mini Series Thunderbolt 3 Cases. guru3d. Vaadatud 18. märtsil 2024.. ZOTAC suudab pakkuda erinevaid lisaseadmeid, sest ettevõtte emafirma PC Partner on originaalseadmete tootja.

 Viited 

 Välislingid 

Kategooria:Infotehnoloogiaettevõtted